Държавен вестник, бр. 82, 2005 г., стр. 22

С Т Р .  22
Д Ъ Р Ж А В Е Н   В Е С Т Н И К
Б Р О Й  82
(5) Продължението по ал. 4 се устройва така,
че да се изключи възможността носовата врата
да му причини повреда в случай на неизправ-
ност или откачване на вратата.
(6) Ако всички части на продължението по
ал. 4 не са разположени напред от предната
граница, посочена в ал. 2 или 3, не е необходи-
мо продължението да бъде разположено дирек-
тно над долустоящата преграда.
(7) На съществуващи кораби клас В:
1. когато наклонена товарна рампа оформя
част от удължението на таранната преграда над
палубата на преградите, частта от рампата,
която е над 2,3 m над палубата на преградите,
не може да се издава напред на повече от 1 m
извън границите, посочени в ал. 2 или 3;
2. когато съществуваща рампа не отговаря
на изискванията за одобряване на удължение
на таранната преграда над палубата на прегра-
дите и положението на рампата не позволява
разполагането на удължението в рамките на
границите, посочени в ал. 2 или 3, то може да се
разположи в рамките на ограниченото разсто-
яние зад задната граница, посочена в ал. 2 или 3;
3. ограниченото разстояние по т. 2 не може
да е по-голямо от необходимото, за да се осигу-
ри безпрепятствена работа на рампата;
4. удължението на таранната преграда по
т. 2 се отваря напред, отговаря на изисквания-
та по ал. 4 и 5 и се устройва така, че да се изк-
лючи възможността рампата да му причини
повреда в случай на повреда или откачане на
самата рампа.
(8) Рампи, които не отговарят на изисквани-
ята по ал. 7, не се приемат като продължение на
таранната преграда.
(9) На съществуващи кораби от клас В изис-
кванията по ал. 4—6 се прилагат не по-късно от
датата на първия периодичен преглед след да-
тата на влизане в сила на наредбата.
(10) Ахтерпиковата преграда и преградите,
отделящи машинното помещение от товарни и
пътнически помещения към носа и към кърма-
та, се изграждат така, че да достигат и да бъдат
водонепроницаеми до палубата на преградите.
(11) Ахтерпиковата преграда може да има
отстъп под палубата на преградите, при усло-
вие че степента на безопасност на кораба по
отношение на деленето на прегради не се нама-
лява от това.
(12) Дейдвудните тръби се затварят във во-
донепроницаеми помещения.
(13) Задният салник на дейдвудната тръба се
разполага във водонепроницаем тунел на гребен
вал или друго водонепроницаемо помещение,
отделено от отсека на дейдвудната тръба, има-
що такъв обем, че в случай на наводняване от
теч през задния салник на дейдвудната тръба да
не се затопи пределната линия на наводняване.
Чл. 35. (1) На нови кораби от класове В, С и
D, съществуващи кораби от клас В и нови кора-
би, построени на или след 1 януари 2003 г., с
дължина 24 m и повече, се поставя двойно дъно,
простиращо се от форпиковата до ахтерпикова-
та преграда, доколкото това е възможно и съ-
ответства на конструкцията и предназначение-
то на кораба, както следва:
1. кораби с дължина от 50 до 61 m—от ма-
шинното отделение до форпиковата преграда
или толкова близо до нея, колкото е възможно;
2. кораби с дължина от 61 до 76 m—извън
машинното отделение, стигащо до форпикова-
та и ахтерпиковата преграда или колкото е
възможно по-близо до тях;
3. кораби с дължина над 76 m трябва да имат
двойно дъно в средата на кораба, стигащо до
форпиковата и ахтерпиковата преграда или
колкото е възможно по-близо до тях.
(2) Дълбочината на двойното дъно отговаря
на стандартите на призната организация.
(3) Вътрешното дъно се простира от борд до
борд по такъв начин, че да предпазва дъното до
извивката на подводната част (скула).
(4) Изискването по ал. 3 се приема за изпъл-
нено, ако линията на пресичане на външните
краища на крайния междудънен лист в никоя
част не е по-ниско от хоризонталната плоскост,
преминаваща през точката, получена от преси-
чането на контура в средната част на кораба с
прекарана през плоскостта на ребрата линия,
наклонена под ъгъл 25° към основната равнина
и пресичаща я в точка, отстояща от диаметрал-
ната равнина на кораба на разстояние половин
разчетна широчина на кораба.
(5) Малките кладенци, вградени в двойното
дъно и свързани с осушителната система на
трюмовете, не трябва да превишават необходи-
мата дълбочина. Дълбочината на кладенците в
диаметралната равнина не превишава 460 mm,
а самият кладенец не се простира по-надолу от
хоризонталната равнина, посочена в ал. 4.
(6) Допуска се наличие на кладенец, дости-
гащ до външната обшивка, в кърмовия край на
тунела на гребния вал.
(7) Изпълнителна агенция “Морска адми-
нистрация” може да допусне други кладенци
(например за смазочно масло под главните
двигатели) при условие, че общото разполо-
жение дава защита, еквивалентна на тази, оси-
гурявана от двойното дъно в съответствие с
този член.
(8) Двойно дъно не се поставя при водоне-
проницаеми помещения със средни размери,
използвани изключително за превоз на течнос-
ти, когато ИА “МА” прецени, че безопасността
на кораба няма да бъде застрашена при повреда
на дъното или бордовете.
(9) Независимо от изискванията по ал. 1 ИА
“МА” може да разреши да не се поставя двой-
но дъно на коя да е част от кораба, при която
факторът на делене не превишава 0,5, ако счи-
та, че двойното дъно на тази част от кораба е
несъвместимо с конструкцията и експлоата-
цията на кораба.